
NÁVRH
UZNESENIA VLÁDY SLOVENSKEJ REPUBLIKY
č. ...
 
k návrhu Protokolu pozmeňujúceho Dohodu medzi vládou Slovenskej republiky a vládou Maďarskej republiky o spolupráci pri výstavbe, prevádzke, údržbe, rekonštrukcii a obnove prevádzky po výpadku potrubia na prepravu uhľovodíkov prechádzajúceho spoločnými štátnymi hranicami 

	
Číslo materiálu:
	 

	Predkladateľ:
	podpredsedníčka vlády a ministerka hospodárstva


Vláda
A. 	súhlasí 
 	
A.1.	s návrhom Protokolu pozmeňujúceho Dohodu medzi vládou Slovenskej republiky a vládou Maďarskej republiky o spolupráci pri výstavbe, prevádzke, údržbe, rekonštrukcii a obnove prevádzky po výpadku potrubia na prepravu uhľovodíkov prechádzajúceho spoločnými štátnymi hranicami (ďalej len „Protokol“),

A.2.	s tým, že jej Protokol nebude po podpise znovu predložený,

A.3.	s predbežným vykonávaním Protokolu od dátumu jeho podpisu;


B.  	splnomocňuje  
podpredsedníčku vlády a ministerku hospodárstva 
a ako alternáta ministra zahraničných vecí a európskych záležitostí alebo štátneho tajomníka Ministerstva zahraničných vecí a európskych záležitostí Slovenskej republiky alebo štátneho tajomníka Ministerstva hospodárstva Slovenskej republiky alebo mimoriadneho a splnomocneného veľvyslanca Slovenskej republiky v Maďarsku

B.1.    	na podpis Protokolu;

C. 	ukladá

podpredsedníčke vlády a ministerke hospodárstva
 	
C.1.	po podpise Protokolu požiadať ministra zahraničných vecí a európskych záležitostí vykonať príslušné opatrenia spojené s nadobudnutím jeho platnosti,

do 31. decembra 2026
 
C.2.	po nadobudnutí platnosti Protokolu požiadať ministra zahraničných vecí a európskych záležitostí zabezpečiť uverejnenie oznámenia o uzavretí Protokolu v Zbierke zákonov Slovenskej republiky. 

	do 31. decembra 2026

	
Vykonajú:	podpredsedníčka vlády a ministerka hospodárstva	
minister zahraničných vecí a európskych záležitostí  

